સમગ્ર બંદોબસ્તનું સુકાન અમદાવાદના ડીજીપી કક્ષાના પોલીસ કમિશ્નર એ.કે.સિંઘ તથા એડીશ્નલ ડીજીપી કક્ષાના સ્પેશ્યલ પોલીસ કમિશ્નર ડો.કે.એલ.એન.રાવના માર્ગદર્શનમાં તથા અમદાવાદના એડીશ્નલ પોલીસ કમિશ્નર અશોક યાદવના નેતૃત્વમાં ડીસીપી કક્ષાના અધિકારી સહિત તાબાના નાના-મોટા સ્ટાફ દ્વારા સંભાળવામાં આવશે. રોડ શો દરમિયાન ટ્રાફીકની મુવેમેન્ટ સુવ્યવસ્થિત રહે, બેરીકેટ તોડી કોઇ બહાર ન આવે કે પછી રોડ શો દરમિયાન કાફલાની કોઇ ગાડી બગડે કે પંચર પડે કે તુર્ત જ તેને ત્યાંથી ઉપાડી લેવા માટે ખાસ ક્રેઇન પોઇન્ટો પણ ઉભા થનાર હોવાનું સુત્રો જણાવે છે. આમ વડાપ્રધાન નરેન્દ્રભાઇ મોદી તથા ઇઝરાઇલના વડાપ્રધાનના ભવ્ય રોડ શો માટે અભુતપુર્વ પોલીસ બંદોબસ્તનું સુરક્ષાચક્ર રચાશે.